ATP30 จับมือ RP เซ็นสัญญาบริการรับส่งนักท่องเที่ยวโรงแรมเจ้าพระยาปาร์ค-ท่าเรือเกาะพงัน
ATP30 เซ็นสัญญา RP บริการรับส่งนักท่องเที่ยวนทท.โรงแรมเจ้าพระยาปาร์ค-ท่าเรือเกาะพงัน
11 ก.ย. 2561

บริษัท เอทีพี 30 จำกัด (มหาชน) หรือ ATP30 ระบุว่า บริษัทได้ตกลงทำสัญญาให้บริการขนส่งนักท่องเที่ยวและผู้โดยสาร กับบริษัท อาร์พี ทรานสปอร์ตเทชั่น จำกัด ซึ่งเป็นบริษัทย่อยของบริษัท ท่าเรือราชาเฟอร์รี่ จำกัด (มหาชน) หรือ RP
โดยจะให้บริการขนส่งนักท่องเที่ยวและผู้โดยสารที่เป็นลูกค้าของบริษัท อาร์พี ทรานสปอร์ตเทชั่น จำกัด ระหว่างโรงแรมเจ้าพระยาปาร์ค กรุงเทพมหานคร และท่าเรือเกาะพงัน จังหวัดสุราษฎร์ธานี มีอายุสัญญาให้บริการ 1 ปี และพิจารณาต่อสัญญาอีก 1 ปี
ทั้งนี้ ถึงแม้การให้บริการดังกล่าวมีความแตกต่างจากลักษณะการดำเนินธุรกิจการขนส่งบุคลากรให้กับโรงงานอุตสาหกรรม ที่ทางบริษัทดำเนินการอยู่ แต่บริษัทพิจารณาเห็นว่าเป็นธุรกิจที่สามารถใช้ทรัพยากร ทักษะความชำนาญ ของบริษัทในการให้บริการดังกล่าวได้